cyanic-selkie/wikianc huggingface dataset:
কার্বন সাক্ষরতা
সংজ্ঞা
বাক্যটির আক্ষরিক অর্থে ('কার্বন সাক্ষরতা') (উদাঃ ) ব্যবহার এবং প্রতিষ্ঠিত সংজ্ঞা (কার্বন সাক্ষরতা) হিসেবে এর ব্যবহারের মধ্যে পার্থক্য বুঝতে দেখুন(উদাঃ ) গবেষণা
কার্বন সাক্ষরতা প্রকল্প(সিএলপি)
কার্বন সাক্ষরতা শব্দটি পূর্বে বিভিন্ন সময় অনানুষ্ঠানিকভাবে ব্যবহৃত হয়েছে, তবে ২০০৯ সালে শব্দটি ম্যানচেস্টারে 'ম্যানচেস্টার: একটি অবশ্যম্ভাবী ভবিষ্যৎ' নামক জলবায়ু পরিবর্তন কর্মপরিকল্পনার বিকাশের ফলে অধিক পরিচিতি লাভ করে। পরিকল্পনাটির দ্বারা যুক্তরাজ্যের দ্বিতীয় বৃহত্তম নগর অঞ্চল নিম্নোক্ত লক্ষ্যে অঙ্গীকারাবদ্ধ হয়:
সুতরাং পরিকল্পনার লক্ষ্য ছিল- (১) শক্তির চাহিদা ও ব্যবহার হ্রাস করে নির্গমনকে হ্রাস করা; শক্তি উৎপাদনের জন্য ব্যবহৃত প্রযুক্তি পরিবর্তন; এবং জীবাশ্ম জ্বালানী থেকে নবায়নযোগ্য জ্বালানী ব্যবহারে অধিক মনোযোগী হওয়া;(২) জলবায়ু পরিবর্তনের কারণ ও প্রভাব সম্পর্কে সাধারণ ধারণা তৈরি করা এবং 'কার্বন সাক্ষরতা' কর্মসূচির বিকাশ ঘটিয়ে একটি 'স্বল্প-কার্বন সংস্কৃতি' তৈরি করা।
সম্মিলিতভাবে লিখিত এবং মালিকানাধীন পরিকল্পনা হিসাবে ২০১০ সালের আগ পর্যন্ত যেকোনো নাগরিক বা সংগঠনের পক্ষ থেকে লক্ষ্য এবং উদ্দেশ্য সরবরাহের সহায়তা করার পথ উন্মুক্ত রাখা হয়েছিল, তবে ২০১০ সাল থেকে ম্যানচেস্টার ভিত্তিক একটি সামাজিক উদ্যোগ 'কুলার প্রকল্প-সিআইসি' এই চ্যালেঞ্জ গ্রহণ করেছিল কার্বন সাক্ষরতা প্রকল্প বাস্তবায়নের জন্যে যার উদ্দেশ্য ছিল: "... সকল নাগরিক, শিক্ষার্থী এবং কর্মচারী [শহরে] জলবায়ু পরিবর্তনের জন্য কমপক্ষে এক দিনের প্রশিক্ষণ গ্রহণ করবে।সম্ভব হলে ২০২০ সালের মধ্যে বেশ কয়েকটি।
২০১১ সালে 'কুলার' বিভিন্ন সেক্টর হতে ৩০ জন ব্যক্তি নিয়ে একটি স্বেচ্ছাসেবী 'ওয়ার্কিং গ্রুপ' তৈরী করে, যারা সম্মিলিতভাবে এই শব্দটির জন্য একটি সংজ্ঞা তৈরি করে এবং সেই সংজ্ঞাটি পূরণের জন্য এক দিনের প্রশিক্ষণের কিছু শর্ত তৈরী করা হয়েছিল। এই শর্তগুলো কার্বন সাক্ষরতা স্ট্যান্ডার্ডের ভিত্তি গঠন করেছিল। স্ট্যান্ডার্ডটি এই মৌলিক ধারণাটির উপর ভিত্তি করে তৈরি হয়েছিল যে,মানবজাতি যদি বিজ্ঞানের দাবি অনুসারে কার্বন নির্গমন হ্রাস করতে চায়, তবে আমাদের সংস্কৃতি এবং প্রযুক্তিও পরিবর্তন করতে হবে।
২০১২ সালে 'কুলার' স্কুল, কর্মক্ষেত্র এবং অন্তর্ভুক্ত সম্প্রদায়গুলোর সাথে এই পদ্ধতির পরীক্ষা শুরু করে। এটি দ্রুত একটি অলাভজনক উদ্যোগ শুরু করে যার নাম - 'কার্বন সাক্ষরতা প্রকল্প'। এর উদ্দেশ্যঃ উল্লেখিত স্ট্যান্ডার্ডের সাথে পরিচয় করতে প্রশিক্ষণগুলো পর্যবেক্ষণ করা এবং সফল অংশগ্রহণকারীদের "কার্বন লিটারেট" হিসাবে প্রত্যায়িত করা। একই বছর বৃহত্তর ম্যানচেস্টার কর্তৃপক্ষের সংস্থা (এজিএমএ) (যার মধ্যে ম্যানচেস্টার অন্তর্ভুক্ত) কার্বন সাক্ষরতাকে 'গ্রেটার ম্যানচেস্টার জলবায়ু পরিবর্তন কৌশল' এর চারটি লক্ষ্যের অন্যতম হিসাবে অন্তর্ভুক্ত করে।
২০১৫ সালে কাউন্সিলর জেফ স্মিথ প্রথম 'কার্বন লিটারেট' এমপি হন।
২০১৬ সালে, কার্বন সাক্ষরতা প্রকল্প কার্বন লিটারেট অর্গানাইজেশন (সিএলও) নামে একটি স্বীকৃতি প্রকল্প চালু করেছে।
গবেষণা
'কার্বন সাক্ষরতা' শব্দের ব্যবহার প্রতিদিনের ভাষা এবং বৈজ্ঞানিক সাহিত্যে ক্রমবর্ধমানভাবে বেড়ে চলেছে এবং এর মধ্যে রয়েছে (i) গবেষণা যা বিশেষত কার্বন সাক্ষরতা এবং কার্বন সাক্ষরতা প্রকল্পের মূল্যায়ন করে এবং (ii) 'কার্বন সাক্ষরতা' শব্দটির ব্যাপকতা আরও বিস্তৃত করা।
বিষয়টির অনিশ্চয়তা এবং জটিলতার কারণে জলবায়ু পরিবর্তনের প্রতি আচরণগত প্রতিক্রিয়া সীমিত। বর্তমান গবেষণাটি এই বিষয়ের সাথে সম্পর্কিত অনিশ্চয়তা ও জটিলতার কারণে নাগরিক, সংস্থা, স্কুল এবং সরকারী সংস্থার মধ্যে বোঝাপড়া বৃদ্ধির মাধ্যমে জলবায়ু পরিবর্তন নিরসনে সামাজিক সচেতনতার উপর গুরুত্ব আরোপ করেছে। কার্বন লিটারেসি (সিএল) প্রশিক্ষণের প্রচার (যার মধ্যে কার্বন নিঃসরণের কারণ ও পরিণতি এবং ব্যক্তিগত দায়িত্বের বিষয়টি অন্তর্ভুক্ত) কার্বন নিঃসরণ হ্রাস করার ক্ষেত্রে ইতিবাচক পরিবর্তন এনেছে। সিএল প্রশিক্ষণের পরে, শক্তি এবং কার্বন-সঞ্চয়কারী মনোভাব (পৃথক এবং সম্মিলিতভাবে) বৃদ্ধি পেতে দেখা গেছে, যেমন 'ক্যাসকেড প্রভাব'- যেখানে অংশগ্রহণকারীরা পরিবার, বন্ধুবান্ধব বা সহকর্মীদের সাথে সিএল নিয়ে আলোচনা করেছেন। [25] সিএল এর ধারণাটি ম্যানচেস্টার এর অধিবাসীদের কাছে (আবাসন সমিতিগুলির মাধ্যমে )),কর্মকর্তা-কর্মচারীদের কাছে (বিবিসি, মিডিয়া সিটি, পিল মিডিয়া, আইটিভি, ডক ১০, স্থানীয় কর্তৃপক্ষ, গ্রাউন্ডওয়ার্ক, বৃহত্তর ম্যানচেস্টার ফায়ার অ্যান্ড রেসকিউ ) ) এবং শিক্ষার্থীসহ( ম্যানচেস্টার বিশ্ববিদ্যালয়, ম্যানচেস্টার মেট্রোপলিটন বিশ্ববিদ্যালয় )) সকলের কাছে পৌছে দেয়া হচ্ছে।
আলংফ্রা
আলং-ফ্রা বা আলংপায়া (বর্মী ভাষায়: အလောင်းဘုရား; জন্ম: ১৭১৪, মোকসোবোমিয়ো শোয়েবো, মিয়ানমার; মৃত্যু: ১৩ই এপ্রিল, ১৭৬০, কিনওয়া, মার্তাবান প্রদেশ, মিয়ানমার) ছিলেন ১৭৫২ থেকে ১৭৬০ পর্যন্ত মিয়ানমারের কোনবং সাম্রাজ্যের সম্রাট। তিনি মিয়ানমারকে একত্র করে কোনবং রাজবংশের পত্তন করেন। আলং-ফ্রা একটি বর্মী শব্দ যার অর্থ "বিজয়ী"। ব্রিটিশেরা ১৮৮৬ সালের ১লা জানুয়ারি উত্তর বার্মা দখল করার আগ পর্যন্ত কোনবং রাজবংশ ক্ষমতায় ছিল। আলংফ্রা ইরাবতী নদীর ব-দ্বীপে অবস্থিত মনদের স্বাধীন রাজ্য পেগু-ও বিজয় করেছিলেন।
জীবনী
আলংফ্রা মিয়ানমারের তৎকালীন রাজধানী আভার উত্তরে অবস্থিত ছোট শহর মোকসোবোমিয়ো (বর্তমান শোয়েবো)-তে জন্মগ্রহণ করেন। ১৭৫২ সালে পেগু রাজ্যের মন রাজা বিনিয়া দালা আভা শহর দখল করেন এবং মিয়ানমারের টংগু রাজবংশের পতন ঘটান। আলংফ্রা এর বিরুদ্ধে প্রতিরোধ আন্দোলন গড়ে তোলেন। তিনি নিজেকে ১৫শ শতকের এক মিয়ানমার রাজার বংশধর দাবী করেন এবং মোকসোবোমিয়োতে মিয়ানমারের নতুন রাজধানী স্থাপন করেন। ১৭৫৩ সালে তিনি আভা শহর মিয়ানমারের নিয়ন্ত্রণে নিয়ে আসেন এবং দক্ষিণ মিয়ানমারে অভিযান চালান। ১৭৫৫ সালে মন রাজ্যে এক ঝটিকা অভিযানের শেষ পর্যায়ে তিনি মন জেলেগ্রাম দাগনে একটি নতুন বন্দর স্থাপন করেন, পরবর্তীকালে যার নাম রাখা হয় ইয়াঙ্গুন। ১৭৫৭ সালে তিনি পেগু শহর দখল করেন এবং বিনিয়া দালাকে বন্দী করেন। এভাবে প্রাক্তন টংগু রাজবংশের শাসনাধীন সমস্ত এলাকাতে আলংফ্রা বর্মী নিয়ন্ত্রণ প্রতিষ্ঠা করেন।
ফরাসিরা মন জাতির লোকদের সাথে মিত্রতা স্থাপন করেছিল। এ কারণে আলাউংপায়া ব্রিটিশদের সমর্থনের জন্য আগ্রহী ছিলেন। ১৭৫৭ সালে তিনি ব্রিটিশ ইস্ট ইন্ডিয়া কোম্পানির সাথে এক চুক্তি করেন, যাতে কোম্পানিকে বহু বাণিজ্যিক সুযোগসুবিধা দেওয়া হয়। কিন্তু ব্রিটিশরা ইতোমধ্যে ভারতে ফরাসিদের সাথে যুদ্ধে লিপ্ত ছিল, এবং সেজন্য মিয়ানমারে ফরাসিদের সাথে দ্বিতীয় একটি যুদ্ধের ব্যাপারে আগ্রহী ছিল না। ১৭৫৯ সালে নেগ্রাইস-এ রাজার সৈন্যরা স্থানীয় বিদ্রোহে মদদ দেবার অভিযোগে ব্রিটিশ বণিকদের গণহত্যা করে। এই ঘটনার পর ব্রিটেন ও মিয়ানমারের মধ্যে সম্পর্ক ছিন্ন হয়ে যায়।
থাইল্যান্ড (তৎকালীন শ্যামদেশ) আক্রমণ ছিল আলংফ্রার জীবনের শেষ অভিযান। তিনি তাভয় শহরের মধ্য দিয়ে তার সেনাবাহিনীকে দক্ষিণদিকে তেনাসেরিমে নিয়ে যান এবং এরপর উত্তর দিকে শ্যামদেশের রাজধানী আয়ুথিয়ার দিকে রওনা হন। ১৭৬০ সালের এপ্রিল মাসে তিনি শহরটি সম্পূর্ণ ঘিরে ফেলেন। এই অবরোধের সময় তিনি গুরুতর আহত হন, এবং সেনাবাহিনী নিয়ে মিয়ানমারে ফেরত আসার পথে তিনি মারা যান।
দুর্গা শক্তি নাগপাল
দুর্গা শক্তি নাগপাল (दुर्गा शक्ति नागपाल) (জন্ম: ২৫ জুন, ১৯৮৪) ভারতীয় প্রশাসনিক সার্ভিসের উত্তর প্রদেশ ক্যাডারের একজন ভারতীয় আমলা ও সরকারি কর্মকর্তা। তিনি কানপুরে যুগ্ম ম্যাজিস্ট্রেট (গ্রামীণ) হিসাবে নিযুক্ত আছেন। তিনি তার অধিক্ষেত্র গৌতম বুধ নগরে দুর্নীতি ও অবৈধ বালি খননের বিরুদ্ধে পদক্ষেপ নিয়ে সকলের দৃষ্টি আকর্ষণ করেছেন। তিনি পরে বৃহত্তর নয়ডার গ্রামের একটি মসজিদের অবৈধ প্রাচীর গুঁড়িয়ে দেওয়ার জন্য উত্তর প্রদেশ সরকার দ্বারা সাময়িকভাবে বরখাস্ত হলে তা যুক্তিহীন ভিত্তিতে করা হয় বলে প্রবল বিরোধিতার সম্মুখীন হয়। বিভিন্ন রাজনৈতিক দলগুলি, ভারতীয় আমলাদের সংগঠন, এবং অনলাইন সামাজিক মিডিয়ায় সাধারণ জণগণের কাছ থেকে তার স্থগিতাদেশ প্রত্যাহার করার চাপ ছিলো।     ২০১৩ সালের ২২ সেপ্টেম্বর তার স্থগিতাদেশ উত্তর প্রদেশ সরকার দ্বারা প্রত্যাহার করা হয়।
নওশহরো ফিরোজি জেলা
নওশহরো ফিরোজি জেলা (نوشهرو فیروز) পাকিস্তানের সিন্ধু প্রদেশে অবস্থিত একটি জেলা। এটির রাজধানী শহরের নাম হচ্ছে নওশহরো ফিরোজ নামক শহর। প্রশাসনিকভাবে ৫টি তহসিল এবং ৫১ টি ইউনিয়ন পরিষদে বিভক্ত, পাকিস্তানের ১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,০৮৭,৫৭১ জন এর মত, ২০১১ সালের আদমশুমারীর প্রাথমিক হিসাবে তা বেড়ে ১,৬২১,৭৮০ জন এর দাড়ায়। ১৯৮৯ সাল থেকে নওশহরো ফিরোজী একটি জেলা হিসেবে পরিচালিত হয়ে আসছে।
জনসংখ্যার উপাত্ত
জনসংখ্যার অধিকাংশই মুসলমান, প্রায় ৯৮.৪৫%, যেখানে হিন্দু ছিল ১.৩% (যেখানে জেলাটির শহুরে জনসংখ্যার ২.১৯% গঠন করে)। সিন্ধি প্রথম প্রধান ভাষা বা মাতৃভাষা হিসেবে ৮৮% মানুষ ব্যবহার করে, এছাড়াও ৫.৭% উর্দু এবং ৪.৪% পাঞ্জাবী ব্যবহৃত করে।
গ্লাসগো ফুটবল অ্যাসোসিয়েশন
গ্লাসগো ফুটবল অ্যাসোসিয়েশন (Glasgow Football Association; এছাড়াও সংক্ষেপে জিএফএ নামে পরিচিত) হচ্ছে স্কটল্যান্ডের গ্লাসগো ভিত্তিক ফুটবল সংস্থা। এই সংস্থাটি ১৮৮৩ সালে প্রতিষ্ঠিত হয়েছে। এই সংস্থাটি স্কটিশ ফুটবল অ্যাসোসিয়েশনের সাথে সংযুক্ত এবং ফুটবল খেলায় বিদ্যমান প্রাচীনতম সংস্থাগুলোর মধ্যে একটি। এই সংস্থার সদর দপ্তর স্কটল্যান্ডের রাজধানী গ্লাসগোতে অবস্থিত।
স্যাম স্ট্যাপলস
স্যামুয়েল জেমস স্ট্যাপলস (Sam Staples; জন্ম: ১৮ সেপ্টেম্বর, ১৮৯২ - মৃত্যু: ৪ জুন, ১৯৫০) নটিংহ্যামশায়ারের নিউস্টিড কোলিয়েরিতে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৮ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
গ্লাসগো ফুটবল অ্যাসোসিয়েশন
আধুনিক খেলায় এই সংস্থার প্রভাব বেশ সীমিত, যা "গ্লাসগোর জ্যেষ্ঠ ফুটবল ক্লাবের স্বার্থকে উপস্থাপন করা"-এর মধ্যেই সীমাবদ্ধ। স্কটিশ পেশাদার ফুটবল লীগের বিভাগ জুড়ে যেসব জ্যেষ্ঠ ক্লাব প্রতিযোগিতা করছে, তাদের মধ্যে সবচেয়ে বড় এবং সবচেয়ে সফল দুটি ক্লাব এই সংস্থার সাথে সংযুক্ত, যেগুলো হচ্ছে: সেল্টিক এবং র‍েঞ্জার্স (পূর্বে যা ওল্ড ফার্ম নামে পরিচিত)। এছাড়াও পেশাদার পার্টিক থিসল (যারা তাদের প্রভাবশালী প্রতিবেশীদের ছত্রছায়ায় রয়েছে); স্কটল্যান্ডের প্রাচীনতম অপেশাদার ফুটবল ক্লাব কুইন্স পার্ক এবং আধা-পেশাদার ক্লাইড (যারা আর শহরে হোম ম্যাচ খেলে না এবং তাদের স্থানান্তরিত হওয়ার ফলে আংশিকভাবে ছোট আকারের সমর্থন রয়েছে) অন্তর্ভুক্ত। থার্ড লানার্ক নামক একটি ষষ্ঠ দল এই সংস্থার সাথে সংযুক্ত ছিল, যাদের ১৯৬০-এর দশকের মাঝামাঝি সময়ে হঠাৎ পতন হওয়ার পূর্ব পর্যন্ত শক্তিশালী রেকর্ড ছিল।
এই সংস্থার সর্বাধিক গুরুত্বপূর্ণ ভূমিকাটি গ্লাসগো কাপের কার্যক্রম নিয়ন্ত্রণ করা, যা ১৮৮৮ সালে নগরীর ক্লাবগুলোর জন্য প্রথম ফুটবল প্রতিযোগিতা হিসেবে আয়োজন হয়েছিল। এটি একসময় একটি মর্যাদাপূর্ণ প্রতিযোগিতা ছিল, তবে বিশ শতকে জাতীয় এবং মহাদেশীয় ফুটবল আরও বেশি জনপ্রিয় হয়ে যাওয়ার কারণে এটি তার গুরুত্ব হারিয়েছে। নব্বইয়ের দশক থেকে এই প্রতিযোগিতায় সদস্য ক্লাবগুলোর যুব দলগুলোর মধ্যে প্রতিদ্বন্দ্বিতা করে আসছে। গ্লাসগো কাপ ছাড়াও, এই সংস্থার লক্ষ্য হচ্ছে "বিভিন্ন স্কুল এবং ইভেন্টের মাধ্যমে স্থানীয় স্কুলের সাথে জড়িত হওয়া এবং যুব ফুটবলের বিকাশকে উৎসাহিত করা"। গ্লাসগো এফএ শহরটির জ্যেষ্ঠ ক্লাবগুলোর তদারকি করে থাকে (তবে নিম্ন স্তরের ক্লাবগুলোর নয়): উদাহরণস্বরূপ, স্কটিশ জুনিয়র ফুটবল অ্যাসোসিয়েশন, পশ্চিম অঞ্চলের বেশ কয়েকটি রয়েছে গ্লাসগো ভিত্তিক আধা-পেশাদার ক্লাব এবং বৃহত্তর গ্লাসগো প্রিমিয়ার এএফএল-এর স্কটিশ অপেশাদার ফুটবল অ্যাসোসিয়েশনের অধীনস্থ শহরের সাথে সংযুক্ত বেশ কয়েকটি ক্লাব।
স্যাম স্ট্যাপলস
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, নিচেরসারিতে ডানহাতে ব্যাটিং করতেন স্যাম স্ট্যাপলস।
কাউন্টি ক্রিকেট
সেপ্টেম্বর, ১৮৯২ সালে নটিংহ্যামশায়ারের নিউস্টিড কোলিয়েরিতে স্যাম স্ট্যাপলসের জন্ম। ১৯২০-এর দশক থেকে শুরু করে ১৯৩০-এর দশকের শুরুরদিক পর্যন্ত নটিংহ্যামশায়ারের পক্ষে নিয়মিতভাবে প্রথম-শ্রেণীর ক্রিকেট খেলেছেন। নটিংহ্যামশায়ারের সংরক্ষিত বোলার হিসেবে গুরুত্বপূর্ণ ভূমিকায় অবতীর্ণ হয়েছিলেন। তার নিখুঁতধর্মী মিডিয়াম পেস বোলিং ১৯২০-এর দশকে দলের অগ্রযাত্রায় ব্যাপক ভূমিকায় রাখে। গতিদানব হ্যারল্ড লারউড ও শারীরিকভাবে স্পর্শকাতরতায় ভোগা টিচ রিচমন্ডকে আরও কার্যকর করে তুলতে বোলিংয়ের মাধ্যমে চাপ কমিয়ে দিতেন। মাঝে-মধ্যেই অফ ব্রেক বোলিং থেকে রাউন্ড দি উইকেট পর্যায়ের বোলিং করে প্রতিপক্ষীয় ব্যাটম্যানদেরকে বিভ্রান্তিতে ফেলে দিতেন ও তার বল মোকাবেলা করা বেশ দুষ্কর ছিল। বোলারদের উপযোগী গ্রীষ্মেও ব্যতিক্রমধর্মী গড়ে উইকেট পেয়েছেন। তাসত্ত্বেও নটিংহ্যামশায়ারের বোলিং বিভাগে তার অবদানে সন্দেহাতীতভাবে প্রমাণিত।
ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯২৯ সালের উইজডেন সংস্করণে অন্যতম বর্ষসেরা ক্রিকেটারের সম্মাননা লাভ করেন। ১৯২৯ সালে ক্রিকেট খেলা থেকে কিছুটা দূরে থাকলেও ১০০ উইকেটের মাইলফলক স্পর্শ করতে পেরেছিলেন।
১৯৩০ সালে গ্রীষ্মের ভেজা আবহাওয়ায় তিন অঙ্কের কোটা স্পর্শে ব্যর্থ হন। তবে, ট্রেন্ট ব্রিজের পোতানো উইকেটে লিচেস্টারশায়ারের বিপক্ষে ৭/২৪ পেয়েছিলেন। ১৯৩১ সালে গাড়ী দূর্ঘটনায় নটিংহ্যামশায়ারের অধিকাংশ খেলা থেকে দূরে থাকেন ও লারউডের অনুপস্থিতিতে দলের বোলিং বিভাগ বেশ দূর্বল হয়ে পড়ে।
টেস্ট ক্রিকেট
ম্যাটিং উইকেটে মিডিয়াম পেস বোলিং উপযোগী হওয়ায় দক্ষিণ আফ্রিকা সফরের জন্যে তিনি মনোনীত হন। সেখানে তিনি মাঝারিমানের সফলতা পান। ১৯২৭-২৮ মৌসুমে ইংল্যান্ড দলের সদস্যরূপে দক্ষিণ আফ্রিকার বিপক্ষে তিন টেস্টে অংশগ্রহণ করেছিলেন। ২১ জানুয়ারি, ১৯২৮ তারিখে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে স্যাম স্ট্যাপলসের। তবে, ম্যাটিং উইকেটে আশাতীত সাফল্য পাননি তিনি।
১৯২৮ সালে স্ট্যাপলস ঘরোয়া ক্রিকেটে অত্যন্ত চমৎকার বোলিং করেছিলেন। ১৯২৮-২৯ মৌসুমে অস্ট্রেলিয়া গমনের উদ্দেশ্যে ইংরেজ দলের সদস্য হিসেবে তাকে রাখা হয়। কিন্তু, অসুস্থতার কারণে অস্ট্রেলিয়া গমন থেকে সফরের পূর্বে নিজেকে প্রত্যাহার করে নেন।
অবসর
১৯৩২ সালে হ্যাম্পশায়ারের বিপক্ষে খেলায় ১০/২১ পান যা পূর্বেকার চেয়ে বেশ ভালো ছিল। ১৯৩৩ সালে আকস্মিকভাবে খেলোয়াড়ী জীবন থেকে অবসর গ্রহণ করেন। এরপর তিনি দলের কোচের দায়িত্বভার লাভ করেন। ১৯৩৪ সালে আর্থার কার খেলায় অনুপস্থিত থাকলে একটি খেলায় অধিনায়কের দায়িত্ব পালন করেন।
দ্বিতীয় বিশ্বযুদ্ধের পর স্যাম স্ট্যাপলস কোচের ভূমিকায় অবতীর্ণ হয়েছিলেন। ১৯৪৯ সালের পূর্ব-পর্যন্ত হ্যাম্পশায়ারের কোচ ছিলেন। এরপর আরও এক মৌসুম প্রথম-শ্রেণীর আম্পায়ার হিসেবে খেলা পরিচালনা করেছিলেন। কিন্তু দূর্বল স্বাস্থ্যের কারণে এক মৌসুম শেষে অব্যহতি নেন।
৪ জুন, ১৯৫০ তারিখে ৫৭ বছর বয়সের অল্প কিছুদিন পর নটিংহ্যামশায়ারের স্ট্যান্ডার্ড হিল এলাকায় স্যাম স্ট্যাপলসের দেহাবসান ঘটে।
কলকাতা বিশ্ববিদ্যালয়ের বিশিষ্ট ব্যক্তিবর্গের তালিকা
thumb|200px|[[আশুতোষ মুখোপাধ্যায়, কলকাতা বিশ্ববিদ্যালয়ের কিংবদন্তি উপাচার্য। কলেজ স্ট্রিটে বিশ্ববিদ্যালয়ের প্রধান শিক্ষাপ্রাঙ্গনটি এই বিশিষ্ট শিক্ষাবিদের নামাঙ্কিত]] কলকাতা বিশ্ববিদ্যালয়ের সঙ্গে সম্পর্কযুক্ত বিশিষ্ট ব্যক্তিবর্গের তালিকা এই পৃষ্ঠায় দেওয়া হল।
অর্থনীতি
thumb|200px| নোবেলজয়ী অর্থনীতিবিদ ড. [[অমর্ত্য সেন]]
চলচ্চিত্র ও নাটক
thumb|200px|[[সত্যজিৎ রায়]]
বিজ্ঞান
thumb|200px| আচার্য [[জগদীশচন্দ্র বসু]] thumb|200px| জাতীয় অধ্যাপক [[সত্যেন্দ্রনাথ বসু]]
ভাষা ও সাহিত্য
thumb|200px|[[বঙ্কিমচন্দ্র চট্টোপাধ্যায়]] thumb|200px|[[সুনীল গঙ্গোপাধ্যায়]]
রাজনীতি
thumb|200px|নেতাজি [[সুভাষচন্দ্র বসু]] thumb|200px|বঙ্গবন্ধু [[শেখ মুজিবুর রহমান]] thumb|200px| [[জ্যোতি বসু]] thumb|200px|[[প্রণব মুখোপাধ্যায়]]
শিল্পোদ্যোগ
thumb|200px|আচার্য [[প্রফুল্লচন্দ্র রায়]]
সরকার ও প্রশাসন
thumb|200px| [[মমতা বন্দ্যোপাধ্যায়]]
পেয়ারি জাক্সা
পেয়ারি জাক্সা (জন্ম ১৮ই মে ১৯৯৭) হলেন একজন ভারতীয় মহিলা আন্তর্জাতিক ফুটবলার। তিনি ওডিশা এফসি এবং ভারতের জাতীয় দলের হয়ে আক্রমণভাগের একজন খেলোয়াড় হিসেবে খেলেন।
প্রাথমিক জীবন
পেয়ারি জাক্সা ১৯৯৭ সালের ১৮ই মে ভারতের ওড়িশা রাজ্যের সুন্দরগড় জেলার ঝাড়তারংয়ে জন্মগ্রহণ করেছিলেন।
আন্তর্জাতিক ক্রীড়া জীবন
ভারতের অনূর্ধ্ব ১৯ ফুটবল দলে খেলার পর, ২০১৫ সালে জাক্সা সিনিয়র মহিলা দলে আন্তর্জাতিক স্তরে আত্মপ্রকাশ করেন। তিনি সেই বছর বর্ষসেরা এআইএফএফ উদীয়মান মহিলা ফুটবলারের পুরস্কার পান। তিনি শিলংয়ে ২০১৬ সালের দক্ষিণ এশিয়ান গেমসে স্বর্ণপদক জয়ী দলের একজন সদস্য ছিলেন।
এক নজরে ক্রীড়া জীবন
ভারত
দক্ষিণ এশিয়ান গেমসের স্বর্ণপদক: ২০১৬ সালে স্বর্ণ পদক জয়ী দলের সদস্য ছিলেন।
রাইজিং স্টুডেন্টস
ভারতীয় মহিলা লীগ : ২০১৭-১৮ মরশুমে খেলেছেন।
ওড়িশা
জাতীয় গেমসে রৌপ্য পদক: ২০২২ সালে রৌপ্য পদক জয়ী দলের সদস্য ছিলেন।
স্বতন্ত্র
এআইএফএফ বর্ষসেরা উদীয়মান মহিলা ফুটবলার: ২০১৫ সালে সম্মানিত।
ভারতীয় ফুটবল ভক্তদের নির্বাচিত বর্ষসেরা খেলোয়াড় ২০২০-২১ মরশুমে সম্মানিত।
রাজান আল-নাজ্জার
রাজান আল-নাজ্জার (জন্ম ১৯৯৭ - মৃত্যু ১ জুন, ২০১৮) ছিলেন একজন ফিলিস্তিনী নার্স (সেবিকা) যাকে ইসরাইলি প্রতিরক্ষা বাহিনী ২০১৮ গাজা সীমান্ত বিক্ষোভ এর সময় আহত ফিলিস্তিনী বিক্ষোভকারীদের চিকিৎসাসেবা দেয়ার সময় হত্যা করে। একজন ইসরায়েলি সৈনিক তার বুকে গুলি করে তাকে হত্যা করে, যদিও তিনি বারবার হাত উচুঁ করে তাদের বোঝাতে চেষ্টা করেছিলেন যে তিনি নিরস্ত্র ছিলেন এবং গাজায় ইসরায়েল সীমান্তের বেড়াঁতে আহতদের উদ্ধারের চেষ্টা করেছিলেন। ইসরায়েল প্রথমে অস্বীকার করেছিল যে তিনি সরাসরি লক্ষ্যবস্তু ছিল। তবে ইসরাইল ভিত্তিক মানবাধিকার গ্রুপ বিটসেলেম দাবি করে যে আল-নাজ্জারকে ইচ্ছাকৃতভাবে গুলি করা হয়।
রাজান আল-নাজ্জার ১৯৭৪ সালে ইসরায়েলের সীমান্তবর্তী গ্রাম খুজার বাসিন্দা আশরাফাল ও নাজ্জারের পরিবারে জন্মগ্রহণ করেন। তিনি তার ছয় ভাই বোনদের মধ্যে সবচেয়ে বড়।
প্রাথমিক জীবন
নাজ্জারের পিতা আশরাফাল ইসরায়েলে স্ক্র্যাপ ধাতু ব্যবসার সাথে জড়িত ছিলেন, এবং সীমানা জুড়ে ভ্রমণ নিষিদ্ধ না হওয়া পর্যন্ত তিনি তার ব্যবসা চালিয়ে যান। এরপর তিনি গাজা ভূখন্ডে একটি মোটরবাইক গ্যারাজে মিস্ত্রি হিসেবে কাজ করেন, তবে নাজ্জারের মৃত্যুর সময় তিনি বেকার ছিলেন। তার পরিবার খুজায় বসবাসকারী এক আত্মীয়ের দেয়া একটি অ্যাপার্টমেন্টে বাস করতো, যেটির অবস্থান ছিল ইসরায়েলি সৈন্যদের সীমান্তের খুব কাছেই। তাদের এলাকায় একটি চার মিটার উচ্চ কংক্রিট প্রাচীর ছিল যা ইসরায়েলীয় সৈন্যদের আগুন থেকে স্থানীয় অধিবাসীদের রক্ষা করা জন্য নির্মান করা হয়েছিল।
নাজ্জার, আট সদস্যের পরিবারের একজন. তিনটি রক্তক্ষয়ী যুদ্ধ দেখে বেড়ে উঠেন, যেগুলোর মধ্যে ছিল গাজা যুদ্ধ (২০০৮-২০০৯), এরপর ইসারয়েলী অপারেশন পিলার অব ডিফেন্স যখন তিনি কিশোরী ছিলেন, বয়স ১৬, এবং এর ৭ সপ্তাহ পরেই ২০১৪ ইসরায়েলের ফিলিস্তিন আক্রমণ যা তার আশপাশের প্রায় সবকিছুই ধ্বংস করে দিয়েছিল। তারা এতটাই গরীব ছিল যে তিনি বিশ্ববিদ্যালয়ের পড়াশুনার ব্যয়ভার চালাতে না পারায় তিনি ক্যালিওগ্রাফি শিখতে শুরু করেন এবং নার্সিং এর উপর একটি কোর্স সম্পন্ন করেন।
স্বেচ্ছাসেবক
নাসের হাসপাতাল থেকে আনুষ্ঠানিক ট্রেনিং এর পর তিনি খান ইউনিসে প্যারামেডিক হিসেব স্বেচ্ছাসেবামূলক করতে থাকেন এবং তিনি একটি বেসরকারি স্বাস্থ্য সংস্থা ফিলিস্তিনি মেডিক্যাল রিলিফ সোসাইটির সক্রিয় সদস্য হিসেবে কাজ করতে থাকেন। তিনি চিকিৎসকেদের সাদা কোট পরিধান করতেন এবং যারা রমজানের সময় গাজা এবং ইসরায়েল সীমান্তে বিক্ষোভের সময় যারা আহত হতেন তাদেরকে সেবা শুশ্রুষা করতেন। তার মায়ের ভাষ্য মতে, নাজ্জান প্রতি শুক্রবারে সকাল ৭টা থেকে ৮টা পর্যন্ত কাজ করতেন এবং মেডিকেল ক্যাম্পে যাদের সেবা যত্ন করতেন তাদের রক্তমাথা শরীর নিয়ে তিনি বাসায় ফিরতেন। এমনকি তার মৃত্যুর পূর্বেও,  তিনি গাজা ভূখন্ডের মধ্যে একজন আইকন হয়ে উঠেছিলেন, স্থানীয় গণমাধ্যমগুলো তাদের অনলাইন সাইটে নাজ্জার একজন আহত যুবকের মাথায় ব্যান্ডেজ করছিলেন এরকম ছবিসহ ছবি প্রকাশ করেছিল।
জেমস ক্রান
জেমস ডগলাস ক্রান (জন্ম ২৮ জানুয়ারী ১৯৪৪) যুক্তরাজ্যের  রকনজারভেটিভ পার্টির একজন প্রাক্তন রাজনীতিবিদ। তিনি বেলারলে (১৯৮৭-১৯৯৭) সংসদ নির্বাচনী এলাকা বেভারলি এবং হোল্ডেরেন্সের (১৯৯৭-২০০৫) আসনে সংসদ সদস্য (এমপি) ছিলেন।
প্রারম্ভিক জীবন
জেমস ক্রান অ্যাবরদিন শহরের রুথিরিস্টন স্কুল থেকে ১৯৫৯ সালে  গিয়েছিলাম  লিডার মেডেলিওন বিজয়ী হন।  তিনি অ্যাবরদিন বিশ্ববিদ্যালয়ে পড়াশোনা করেন সেখান থেকে স্নাতক ও স্নাতকোত্তর ডিগ্রি অর্জন করেন। । তিনি ১৯৬৮ সালের দৈনিক মিরর স্পিকিং ট্রফি বিজয়ী হন।
ক্রান ১৯৭৯ -৭১ সালে কনজারভেটিভ (রক্ষণশীল) গবেষণা বিভাগের গবেষক ছিলেন এবং ১৯৭০ সালের সাধারণ নির্বাচনের সময় বিরোধী দলের ( এডওয়ার্ড হিথ ) ব্রিফিং দলের নেতা ছিলেন। ১৯৭১ -৭৯ সাল থেকে, তিনি পেনশন তহবিলের জাতীয় সমিতির সচিব ও প্রধান নির্বাহী ছিলেন। তিনি ১৯৭৯-৮৪ থেকে  ব্রিটিশ শিল্প সংস্থা -সিবিআই এর উত্তরাঞ্চলীয় পরিচালক এবং ১৯৮৪-৮৭ সাল  পর্যন্ত সিবিআইয়ের পশ্চিম মিডল্যান্ডস শাখার পরিচালক ছিলেন।  ১৯৭৪-৭৯ সাল পর্যন্ত লন্ডন বরো অব সাতনের  কাউন্সিলর ছিলেন এবং স্বাস্থ্য ও হাউজিং কমিটির চেয়ারম্যান হিসাবে দায়িত্ব পালন করেন।
সংসদীয় কর্মজীবন
ক্রান ১৯৮৭ সালে বেভারলে অঞ্চল থেকে এমপি নির্বাচিত হয়ে স্যার প্যাট্রিক ওয়ালের কাছ থেকে দায়িত্ব গ্রহণ করেন।  ১৯৯৭ সালে তিনি বেভারলি এবং হোল্ডেরেন্সের নির্বাচনী এলাকায় স্থানান্তরিত হন।
তিনি ডানপন্থী রক্ষণশীল সাংসদদের '৯২ গ্রুপের সদস্য ছিলেন। এ গ্রুপে জন মেজর (জুন ১৯৯৫), মাইকেল হাওয়ার্ড (১৯৯৭) এবং উইলিয়াম হ্যাগের প্রচারণায় (১৯৯৭) সক্রিয় অংশগ্রহণ করেন। ।
তিনি শুরু থেকে মাথ্রিচ্যাট চুক্তির বিপক্ষের লোক ছিলেন তাই  ইউরো মুদ্রাসহ কাছাকাছি অঞ্চলের ইউরোপীয় দেশগুলো একীকরণের বিরোধী ছিলেন।
ক্রান উত্তর আয়ারল্যান্ডের একজন সাংসদের ব্যক্তিগত সচিব ছিলেন (১৯৯৫-৯৬)। ওয়াশিংটন ডিসি-তে প্রথম বৈঠকে তিনি সিনিয়র ফিনের প্রেসিডেন্ট গ্যারি অ্যাডামসের সাথেও উপস্থিত ছিলেন। এছাড়াও ক্রান পিয়ারিং হুইপ ও সহকারী চীফ হুইপ (১৯৯৭-২০০১) ছিলেন।  তার দল বিরোধীদলে থাকাবস্থায় তিনি হাউসের উপনেতা নিযুক্ত হন, কিন্তু পরবর্তীতে তিনি একাধিক কার্যক্রমে দ্বিমত পোষণ করে এখান থেকে পদত্যাগ করেন।  তিনি সরকারি বেশ কয়েকটি দফতরের নির্বাচন কমিটি সদস্য ছিলেন। এর মধ্যে রয়েছে বাণিজ্য ও শিল্প (১৯৮৭-৯২); প্রশাসন (১৯৯৭-৯৮); নির্বাচন (১৯৯৮-২০০১); এবং প্রতিরক্ষা (২০০১-০৫)। তিনি ওয়েইস অ্যান্ড মিন প্যানেলের চেয়ারম্যান (২০০১-০৫) এবং ইউরোপ কাউন্সিলের সদস্য এবং ডব্লিউ ই ইউ  (২০০১-০২)-এর সদস্য ছিলেন।
ব্যক্তিগত জীবন
ক্রান ১৯৭৩ সালে দক্ষিণ কেনসিংটনের বাসিন্দা পেনেলোপ বারবারা উইলসনকে বিয়ে করেন। তার এক মেয়ে সন্তান আছে।
ঋভু
ঋভু (সংস্কৃত: ऋभु) প্রাচীন ভারতীয় শব্দ যার অর্থ সময়ের সাথে সাথে বিবর্তিত হয়েছে। বৈদিক সাহিত্যের প্রাথমিক স্তরগুলিতে, এটি সূর্য দেবতাকে উল্লেখ করেছে। এটি বায়ু দেবতা হিসাবে বিকশিত হয়েছে, তারপরে তিনজন পুরুষ কারিগরকে উল্লেখ করা হয়েছে যাদের ক্ষমতা ও তপস্যা পরবর্তী বৈদিক সাহিত্যে তাদেরকে দেবত্বে পরিণত করেছে। তাদের স্বতন্ত্র নাম ছিল ঋভু, কিন্তু সম্মিলিতভাবে তাদের ঋভুগণ বলা হত। তাদের নামের অর্থ হল "চতুর, দক্ষ, উদ্ভাবক, বিচক্ষণ"।
আবদুল কুদ্দুস মাখন
আবদুল কুদ্দুস মাখন (জুলাই ১, ১৯৪৭ - ফেব্রুয়ারি ১০, ১৯৯৪) ছিলেন বাংলাদেশী ছাত্রনেতা এবং রাজনীতিক। সত্তরের দশকের শুরুতে দেশে সামরিক শাসনের বিরুদ্ধে প্রতিরোধ আন্দোলনে তিনি অগ্রণী ভূমিকা রেখেছিলেন। ১৯৬৬ সালে শেখ মুজিবুর রহমানের ছয় দফা আন্দোলনে সক্রিয় অংশগ্রহণ করেছিলেন তিনি। ১৯৭১ সালে বাংলাদেশের স্বাধীনতা যুদ্ধের পূর্বাঞ্চলীয় সেক্টরের অধীনে তিনি মুজিব বাহিনীর অন্যতম সংগঠক ছিলেন। মাখন ১৯৭৩ সালে ব্রাহ্মণবাড়িয়া জেলা থেকে জাতীয় সংসদ সদস্য নির্বাচিত হন।
ঋভু
বৈদিক সাহিত্যের কিছু কিংবদন্তীতে ঋভুগণকে হিন্দু দেবতা ইন্দ্র ও দেবী সরণ্যুর তিন পুত্র হিসাবে চিত্রিত করা হয়েছে। অন্যান্য কিংবদন্তীতে, যেমন  অথর্ববেদে, তারা সুধনবানের পুত্র, যার অর্থ ভালো তীরন্দাজ। উভয় কিংবদন্তীতে, তারা তাদের সৃজনশীল ক্ষমতা, উদ্ভাবনের জন্য বিখ্যাত এবং তারা রথ ডিজাইন করে, প্রচুর জাদু গরু, নদীগুলির জন্য নদীগর্ভ এবং ইন্দ্র ও অন্যান্য দেবতাদের জন্য সরঞ্জাম, যা অনেককে ঈর্ষান্বিত করে। পরবর্তী হিন্দু পৌরাণিক কাহিনীতে, ঋভুগণ মানুষের আকারে জন্মগ্রহণ করে যারা তারপর তাদের উদ্ভাবন পৃথিবীতে নিয়ে আসে, নম্র ও দয়ালু থাকে। এটি কিছু দেবতাকে ক্রুদ্ধ করে তোলে এবং ঋভুদের স্বর্গে ফিরে যেতে প্রত্যাখ্যান করা হয়। অন্যান্য দেবতা হস্তক্ষেপ করে এবং উদ্ভাবক ঋভুকে অমর করে তোলে। প্রাচীন হিন্দুগ্রন্থে এদেরকে ঋষি, নক্ষত্র বা সূর্যের রশ্মি হিসাবে সম্মান করা হয়েছে।
আবদুল কুদ্দুস মাখন
জীবনী
আবদুল কুদ্দুস মাখন ১৯৪৭ সালের ১ জুলাই ব্রিটিশ ভারতের বেঙ্গল প্রেসিডেন্সির অন্তর্গত ব্রাহ্মণবাড়িয়া জেলায় মৌড়াইল গ্রামে (বর্তমান বাংলাদেশ) জন্মগ্রহণ করেন। তাঁর পিতা মোহাম্মদ আবদুল আলী ও মা আমেনা খাতুন।
ঋভু
উৎস ও অর্থ
ঋগ্বেদের এগারোটি স্তোত্রে (মণ্ডল ১, শ্লোক ২০, ১১০, ১১১, ১৬১, মণ্ডল ৩, শ্লোক ৬০, মণ্ডল ৪, শ্লোক ৩৩-৩৭, মণ্ডল ৭, শ্লোক ৪৮) এবং অথর্ববেদে ঋভুদের প্রথম উল্লেখ করা হয়েছিল। তারা অঙ্গিরার বংশধর সুধনবনের পুত্র বলে কথিত আছে। পরবর্তীতে, হিন্দু পুরাণ, বিষ্ণু পুরাণ বই ২, অধ্যায় ১৫ - ১৬ - এ  এবং ঋভুর সংগীতে, ঋভু তাদের নেতা বলে অনুমিত হয়, এবং তাকে ব্রহ্মার পুত্র বলা হয় । এই শনাক্তকরণের বিপরীতে "পৌরাণিক  এনসাইক্লোপিডিয়া" বলে যে এই ঋভু ঋভুদের নেতার সাথে অভিন্ন নয় যার নাম সেখানে রয়েছে ঋভুক্ষন। তারা সৌর গোলক বসবাস অনুমিত হয়; ঐতরেয় ব্রাহ্মণ ৩.৩০ - এ তাদের "সূর্যের প্রতিবেশী বা ছাত্র" হিসাবে বর্ণনা করেছেন।
আবদুল কুদ্দুস মাখন
শিক্ষাজীবন
তিনি ব্রাহ্মণবাড়িয়া কলেজ থেকে উচ্চ-মাধ্যমিক এবং ঢাকা বিশ্ববিদ্যালয় থেকে স্নাতক সম্পন্ন করেন। ১৯৬৪ সালে ঢাকা বিশ্ববিদ্যালয়ের সমাজবিজ্ঞান বিভাগে অনার্স ক্লাশে ভর্তি হন। ১৯৬৯ সালে এমএ পাশ করে আইনবিভাগে ভর্তি হন। ১৯৬৬-৬৭ সালে ঢাকা বিশ্ববিদ্যালয়ের ফজলুল হক হল ছাত্রসংসদের সহসাধারণ সম্পাদক নির্বাচিত হন। ১৯৬৮-৬৯ সালে ফজলুল হক হল ছাত্রসংসদের সাধারণ সম্পাদক নির্বাচিত হন। ছাত্রনেতা হিসাবে ৬৯’র গণঅভ্যুত্থানে গুরুত্বপূর্ণ ভূমিকা রাখেন। ১৯৭০ সালে তিনি ঢাকা বিশ্ববিদ্যালয় কেন্দ্রীয় ছাত্র ইউনিয়নের (ডাকসু) সাধারণ সম্পাদক নির্বাচিত হয়েছিলেন।
ঋভু
কার্যকলাপ
ঋগ্বেদ মণ্ডল ৪ শ্লোক ৫১.৬ অনুসারে, ঋভুগণ হলেন সেই শিল্পী যারা ইন্দ্রের ঘোড়া, অশ্বিনীদের বাহন এবং বৃহস্পতির অলৌকিক গাভী তৈরি করেছিলেন, তাদের পিতামাতাকে যুবক করেছিলেন এবং অন্যান্য বিস্ময়কর কাজগুলি করেছিলেন৷ যাস্ক অনুসারে তারা বলিদানও প্রতিষ্ঠা করেছিল। তারা তাদের স্বাচ্ছন্দ্য গ্রহণ করে এবং প্রতি বছর অগোহ্যার বাড়িতে বারো দিন নিষ্ক্রিয় থাকে বলে মনে করা হয় (আদিত্যের একটি নাম, যার অর্থ "যাকে লুকানো যায় না", তাই সূর্য)। দেবগণ তাদের দক্ষতার কথা শুনলে, তারা অগ্নিকে তাদের কাছে পাঠান, তাদের নিলাম দিয়ে, দেবতাদের কারিগর ত্বষ্টার এক কাপ থেকে চারটি কাপ তৈরি করতে। যখন ঋভুরা এই কাজটি সফলভাবে সম্পাদন করেছিলেন, তখন দেবতারা তাদের নিজেদের মধ্যে গ্রহণ করেছিলেন, তাদের অমরত্ব দিয়েছিলেন এবং তাদের বলিদানে অংশ নেওয়ার অনুমতি দিয়েছিলেন।
আবদুল কুদ্দুস মাখন
মুক্তিযুদ্ধে অংশগ্রহণ
১৯৭১ সালের স্বাধীন বাংলা কেন্দ্রীয় ছাত্র সংগ্রাম পরিষদের চার সদস্যের অন্যতম সদস্য ছিলেন তিনি। ১৯৭১ সালের ১ মার্চ, তিনি নূরে আলম সিদ্দিকী, আ.স.ম আবদুর রব ও শাহজাহান সিরাজ প্রমুখ ছাত্রনেতাদের পাশাপাশি স্বাধীন বাংলা ছাত্রসংগ্রাম পরিষদ গঠনে অগ্রণী ভূমিকা রেখেছিলেন। ১৯৭১ সালের ২ মার্চ, স্বাধীনতা যুদ্ধের পূর্বমুহূর্তে ছাত্র সংগ্রাম পরিষদের অন্যান্য নেতা সহকারে আবদুল কুদ্দুস মাখন ঢাকা বিশ্ববিদ্যালয়ের কলা ভবন চত্বরে স্বাধীনতার পতাকা উত্তোলন করেন। পরদিন ৩ মার্চ তিনি তাঁর সহকর্মীসহ শেখ মুজিবুর রহমানকে জাতির জনক ঘোষণা দেন। মুক্তিযুদ্ধে পূর্বাঞ্চলীয় এলাকায় দায়িত্ব পালন করেন। পূর্বাঞ্চলীয় লিবারেশন কাউন্সিলের ছাত্র প্রতিনিধি হিসাবে দায়িত্ব পালন করেন।
রাজনীতি
১৯৭২ সালে সাধারণ সম্পাদক হিসেবে দায়িত্বপালন কালে শেখ মুজিবুর রহমানকে ডাকসুর আজীবন সদস্যপদ প্রদান করা হয়। ভারতের কলকাতায় ভারত বাংলাদেশ মৈত্রী মেলায় বাংলাদেশের প্রতিনিধিত্ব করেন। ১৯৭৩ সালে ছাত্রনেতা হিসেবে সোভিয়েত ইউনিয়ন ভ্রমণ করেন। ১৯৭৩ সালে স্বাধীন বাংলাদেশের প্রথম জাতীয় সংসদ নির্বাচনে তিনি সংসদ সদস্য নির্বাচিত হন। ১৯৭৪ সালে বার্লিনে আন্তর্জাতিক বিশ্ব যুব উৎসবে বাংলাদেশের প্রতিনিধিত্ব করেন। ১৯৭৫সালের ২৩ আগষ্ট রাতে তাকে গ্রেফতার করা হয়। ১৯৭৮ সালের ১২ নভেম্বর জেল থেকে মুক্তিলাভ করেন। বাংলাদেশ আওয়ামী লীগের রাজনীতিতে সক্রিয় হন। দলটির জাতীয় পরিষদের সদস্য ছিলেন।
মৃত্যু
১৯৯৪ সালে ১০ ফেব্রুয়ারি হেপাটাইটিস বি ভাইরাসজনিত জন্ডিসরোগে আক্রান্ত হয়ে লিভার সিরোসিসে আমেরিকার ফ্লোরিডায় চিকিৎসাধীন অবস্থায় মারা যান তিনি।
নওয়াব আলী
নওয়াব আলী একজন বাংলাদেশী চিকিৎসক এবং শিক্ষায়তনিক ব্যক্তি ছিলেন। তিনি পূর্ব পাকিস্তান প্রাদেশিক পরিষদের নির্বাচিত সদস্য ছিলেন। তিনি ঢাকা মেডিকেল কলেজের প্রথম বাংলাদেশি অধ্যক্ষ ছিলেন।
প্রাথমিক জীবন
নওয়াব আলী ১৯০২ সালে তৎকালীন অবিভক্ত ভারতের (বর্তমানে বাংলাদেশে) চাঁদপুর জেলার মতলব উত্তর উপজেলায় জন্মগ্রহণ করেন।
শিক্ষা এবং কর্মজীবন
নওয়াব আলী মুন্সীগঞ্জ উচ্চ বিদ্যালয় থেকে প্রবেশিকা এবং ঢাকা কলেজ থেকে এইচএসসি পাস করেন। ১৯২৭ সালে তিনি কলকাতা মেডিকেল কলেজ থেকে এমবিবিএস পাস করেন। ১৯৪৪ সালে তিনি এমআরসিপি লাভ করেন। ১৯৫৮ সালে তিনি এফআরসিপি পান।
তিনি মেডিসিনের একজন প্রখ্যাত অধ্যাপক ছিলেন। তিনি ঢাকা মেডিকেল কলেজের মেডিসিন বিভাগের প্রধান ছিলেন, এবং একই সাথে তিনি কলেজটির অধ্যক্ষ হিসেবে দায়িত্ব পালন করেন। তিনি এই প্রতিষ্ঠানের প্রথম বাংলাদেশী (তৎকালীন পূর্ব পাকিস্তান) অধ্যক্ষ ছিলেন। তিনি ঢাকা বিশ্ববিদ্যালয়ের মেডিসিন অনুষদের ডিনও ছিলেন। তিনি তৎকালীন অল পাকিস্তান মেডিকেল অ্যাসোসিয়েশনের সভাপতি ছিলেন। তিনি আইসিডিডিআরবি-এর অধীনে মতলবে একটি উদরাময় হাসপাতাল প্রতিষ্ঠা করেন।
রাজনীতি
তিনি ১৯৬২ সালে পূর্ব পাকিস্তানের আইনসভার সদস্য হিসেবে নির্বাচিত হন।
মৃত্যু
নওয়াব আলী ১৯৭৭ সালের ৪ আগস্ট ঢাকায় মৃত্যুবরণ করেন।
সন্মাননা
২০০৩ সালে জাতীয় সংসদ তাঁকে নিয়ে একটি শোক প্রস্তাব পাস করে এবং ২০০৫ সালে বাংলাদেশ ডাক বিভাগ তার সম্মানে একটি স্মারক ডাকটিকিট জারি করে।
সরকারি আবাসন পরিদপ্তর
সরকারি আবাসন অধিদপ্তর সরকারি বাসস্থান এবং রাষ্ট্রীয় অতিথির আবাসনের জন্য সরকারি পরিচালক হিসাবে দায়িত্বশীল। এর সদরদপ্তর ঢাকা, বাংলাদেশ -এ অবস্থিত।
ইতিহাস
১৯৭১ সালের বাংলাদেশ স্বাধীনতা যুদ্ধ পর সরকারি আবাসন অধিদপ্তর গঠন করা হয়েছিল। ঢাকায় কেন্দ্রীয় এস্টেট অফিস, ঢাকায় এস্টেট অফিস, চট্টগ্রামের রিজিওনাল এস্টেট অফিস এবং রিস্ট হাউসগুলি পরিচালনা পর্ষদের মাধ্যমে একত্রিত করা হয়। ১৯৮৯ সালের ৯ নভেম্বর চারটি অফিসকে পৃথকভাবে সরকারি আবাসন অধিদপ্তর নাম রাখা হয়। এটি এন.এ.এম. পরিচালনা করে। ২০০১ সালের ন্যাম এর জন্য নির্মিত এপার্টমেন্টগুলিকে বর্তমানে জাতীয় সংসদ ভবনের  জন্য ব্যবহার করা হয়। পরিচালক ও সরকারের জন্য বাসস্থান পরিচালনা করে  ঢাকাতে এবং চট্টগ্রাম এ, একজন অফিসার।
ছেংগারচর পৌরসভা
ছেংগারচর পৌরসভা বাংলাদেশের চাঁদপুর জেলার অন্তর্গত একটি পৌরসভা।
আয়তন
ছেংগারচর পৌরসভার আয়তন ৩৫.৩৫ বর্গ কিলোমিটার (৮,৭৩৪ একর)।
জনসংখ্যা
২০১১ সালের আদমশুমারি অনুযায়ী ছেংগারচর পৌরসভার মোট জনসংখ্যা ৩৬,৬৯১ জন। এর মধ্যে পুরুষ ১৮,০৯৩ জন এবং মহিলা ১৮,৫৯৮ জন। মোট পরিবার ৭,৮৮৪টি।
অবস্থান ও সীমানা
মতলব উত্তর উপজেলার উত্তর-পশ্চিমাংশে বাংলাদেশ পানি উন্নয়ন বোর্ড এর মেঘনা–ধনাগোদা প্রকল্পের অভ্যন্তরে ছেংগারচর পৌরসভার অবস্থান। এটি চাঁদপুর জেলা শহর হতে ৩৫ কিলোমিটার দূরে অবস্থিত। এ পৌরসভার উত্তরে ষাটনল ইউনিয়ন; পশ্চিমে ষাটনল ইউনিয়ন ও কলাকান্দা ইউনিয়ন; দক্ষিণে মোহনপুর ইউনিয়ন, গজরা ইউনিয়ন ও ফতেপুর পশ্চিম ইউনিয়ন এবং পূর্বে গজরা ইউনিয়ন, দুর্গাপুর ইউনিয়ন ও সাদুল্লাপুর ইউনিয়ন অবস্থিত।
প্রশাসনিক এলাকা
ছেংগারচর পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
শিক্ষা
২০১১ সালের আদমশুমারি অনুযায়ী ছেংগারচর পৌরসভার সাক্ষরতার হার ৫৯.২% এবং বর্তমানে সাক্ষরতার হার ৬৯%। এ পৌরসভায় ১টি সরকারি কলেজ, ২টি স্কুল এন্ড কলেজ, ১টি সরকারি সহ মোট ৫টি মাধ্যমিক বিদ্যালয় এর মধ্যে একটি বালিকা বিদ্যালয় রয়েছে ও ৯টি প্রাথমিক বিদ্যালয় রয়েছে। এছাড়া ব্যক্তিগত উদ্যোগে কিছু কিন্ডারগার্টেন রয়েছে।
অর্থনীতি
মূলত কৃষি, ব্যবসা এবং বৈদেশিক রেমিটেন্স থেকে এ পৌরসভার অর্থনীতি নির্ভরশীল।
লাওসে অবস্থিত কূটনৈতিক মিশনের তালিকা
দূতাবাসসমূহ
ভিয়েনতিয়েন
কনস্যুলেট জেনারেল
লুয়াং প্রাবাং
পাকসে
সাভান্নাখেত সিটি
বোরহানী
বোরহানী মূলত টক দই দিয়ে তৈরী, হজমে সাহায্যকারী পানীয় বিশেষ। বোরহানী ঢাকা এবং চট্টগ্রামে সব বিয়ের আয়োজনে পরিবেশন করা হয়। তবে বিয়ে ছাড়াও বিভিন্ন সামাজিক অনুষ্ঠান ও রোযায় ইফতারিতে এটি পরিবেশন করা হয়। এটি সাধারণত বিরিয়ানি এবং পোলাওর মতো ভারী খাবারের পর হজমে সহায়তার জন্য পান করা হয়। এতে উপস্থিত প্রোবায়োটিক অণুজীব স্বাস্থ্যের জন্য বিশেষভাবে উপকারী বলে মনে করা হয়।
ব্যুৎপত্তি
পানীয়টির নামকরণের উৎস অজানা। তবে শব্দটি সম্ভবত আরবি শব্দ, বুরহান (برهان) থেকে এসেছে, যার অর্থ "প্রমাণ"।
প্রস্তুত প্রণালী
কাঁচা মরিচ, পুদিনা পাতা, ধনে পাতা, একসাথে বেটে, বিট লবণ পাটায় গুঁড়া করে মিহি করে, সমস্ত উপকরণ একসাথে অল্প পানি দিয়ে গুলে দইয়ের মধ্য দেয়া হয়। তারপর মিষ্টি দই, টক দই সহ সমস্ত উপকরণ ডিমের নাড়ুনী দিয়ে ১০ মিনিট নাড়া হয় কিংবা ব্লেন্ডারে মিশ্রিত করা হয়। তারপর ছাঁকনি বা কাপড় দিয়ে ছেকে বরফ কুচি দিয়ে পরিবেশন করা হয়।
যাদব চন্দ্র চক্রবর্তী
যাদব চন্দ্র চক্রবর্তী ভারতীয় উপমহাদেশের বিশিষ্ট গণিতবিদ। ব্রিটিশ সরকার তাঁকে “গণিত সম্রাট” উপাধি দিয়েছিল।
জন্ম ও শৈশব
চক্রবর্তী ১৮৫৫ সালে সিরাজগঞ্জে জন্মগ্রহণ করেন। তার পিতা কৃষ্ণ চন্দ্র চক্রবর্তী ও মাতা দুর্গা সুন্দরী। তার বাবা পেশায় ছিলেন একজন পুরোহিত। তার আর্থিক অবস্থা খুব ভালো ছিল না এবং চক্রবর্তী বাল্যকালে বাবাকে হারান।
শিক্ষাজীবন
নিজ গ্রামের বিদ্যালয়েই তিনি শিক্ষাজীবন শুরু করেন। কলকাতার প্রেসিডেন্সি কলেজ থেকে তিনি গণিতে এম.এ. করেন।
কর্মজীবন
কর্মজীবনের শুরুতে তিনি কলকাতা সিটি কলেজে অধ্যাপনা শুরু করেন। পরবর্তীতে আলীগড় বিশ্ববিদ্যালয়ে পাটিগণিতের অধ্যাপক হিসেবে যোগ দেন। এখানে অধ্যাপনা কালে ১৮৯০ সালে ইংরেজিতে পাটিগণিতের একটি বইটি প্রকাশ করেন, যা অল্প সময়ের মাঝেই বাংলা, উর্দু, হিন্দি, অসমীয়া, মায়াবী, নেপালী প্রভৃতি ভাষায় অনূদিত হয়। পরে তাম্রলিপি প্রকাশনী যা পুনঃপ্রকাশ করে। ১৯১২ সালে তিনি বীজগণিতের একটি বই প্রকাশ করেন। এটিও অনেক জনপ্রিয় হয়। ১৯১৬ সালে তিনি আলীগড় বিশ্ববিদ্যালয় থেকে অবসর গ্রহণ করেন।
মৃত্যু
অবসর গ্রহণের পর তিনি সিরাজগঞ্জে ফিরে আসেন। সিরাজগঞ্জ শহরে তার পূর্বে তৈরিকৃত নিজ বাড়িতে বসবাস শুরু করেন। ১৯২০ সালের ২৬ নভেম্বর তিনি কলকাতার নিজ বাসভবনে মৃত্যুবরণ করেন।
অ্যামান্ডা কুপার
অ্যামান্ডা ববি কুপার (জন্ম: ২২ অক্টোবর ১৯৯১) একজন মার্কিন পেশাদার মার্শাল আর্টসিস্ট। তিনি ইনভিক্টা ফাইটিং চ্যাম্পিয়নশিপ (ইনভিক্টা এফসি) এবং আল্টিমেট ফাইটিং চ্যাম্পিয়নশিপ (ইউএফসি)-তে স্ট্রওয়েট বিভাগে প্রতিদ্বন্দ্বিতা করতেন। বর্তমানে তিনি লাইটস আউট চ্যাম্পিয়নশিপে অংশগ্রহণ করে থাকেন।
কিং অব দ্য কেজ
কুপার ২০১৪ সালের ফেব্রুয়ারিতে কিং অব দ্য কেজে অংশগ্রহণের মাধ্যমে তার মিশ্র মার্শাল আর্টস ক্যারিয়ার শুরু করেন। উক্ত প্রতিযোগিতায় দ্বিতীয় পর্বে তিনি অ্যাম্বার সাবমিশনের মাধ্যমে ব্রিটানি ডুগাসকে পরাজিত করেন।
ইনভিক্টা ফাইটিং চ্যাম্পিয়নশিপ
২০১৫ সালের সেপ্টেম্বরে কুপার ইনভিক্টা ফাইটিং চ্যাম্পিয়নশিপে অংশগ্রহণ করেন। সেখানে তিনি অ্যাস্পেন ল্যাডের কাছে হেরে যান।
আল্টিমেট ফাইটিং চ্যাম্পিয়নশিপ
ইউএফসি ফাইট নাইট ৯৯-এ কুপার আনা এলমোজের মুখোমুখি হন। এ লড়াইয়ে তিনি আনঅ্যানিমাস ডিসিশনের মাধ্যমে জয় লাভ করেন।
২০১৭ সালের ২ ডিসেম্বর ইউএফসি ২১৮-এর খেলায় কুপার টিওএফ ২০ প্রতিযোগী অ্যাঞ্জেলা মাগাসার মুখোমুখি হন। লড়াইয়ের দ্বিতীয় পর্বে তিনি টিকেও'র মাধ্যমে অ্যাঞ্জেলাকে পরাজিত করেন। এটিই ছিল টিকেও'র মাধ্যমে কুপারের প্রথম জয়।
২০১৮ সালের ১২ মে ইউএফসি ২২৪-এর লড়াইয়ে কুপার ম্যাকেনজি ডার্নের মুখোমুখি হন। সে সময় স্ট্রওয়েট নন-টাইটেলে প্রতিযোগীদের ওজনের ঊর্ধ্বসীমা ১১৬ পাউন্ড থাকলেও ডার্নের ওজন ছিল ১২৩ পাউন্ড। ৭ পাউন্ড ওজন বেশি থাকায় ডার্নকে তার পার্সের ৩০% জরিমানা করা হয়। লড়াইয়ের প্রথম পর্বেই কুপার পরাজিত হন।
এরপর ২০১৮ সালের ১০ নভেম্বর ইউএফসি ফাইট নাইট ১৩৯-এ কুপার অ্যাশলে ইয়োডারের মুখোমুখি হন। এটিই ছিল ইউএফসিতে তার শেষ লড়াই। এতে তিনি স্প্লিট ডিসিশনের মাধ্যমে পরাজিত হন। পরবর্তীতে, ইউএফসি তার সাথে চুক্তি নবায়ন না করার সিদ্ধান্ত নেয়।
ইউএফসি পরবর্তী ক্যারিয়ার
২০১৯ সালের ১৭ জুলাই কুপার ইনভিক্টা ফাইটিং চ্যাম্পিয়নশিপের সাথে চুক্তিবদ্ধ হন। এরপর ৭ সেপ্টেম্বর লাইটস আউট চ্যাম্পিয়নশিপ ৫-এ তিনি জেমি মিলানোভস্কির বিরুদ্ধে লড়াইয়ে নামেন এবং প্রথম রাউন্ডেই টিকেও'র মাধ্যমে জয়লাভ করেন।
তন্নিষ্ঠা চ্যাটার্জী
তন্নিষ্ঠা চ্যাটার্জী (জন্ম ২৩ নভেম্বর, ১৯৮০) একজন ভারতীয় চলচ্চিত্র অভিনেত্রী ও পরিচালক। তিনি ব্রিটিশ ফিল্ম ব্রিক লেনে (২০০৭), একই নামের মনিকা আলীর সেরা বিক্রয় উপন্যাসের চলচ্চিত্র অভিযোজনে তার অভিনয়ের জন্য পশ্চিমা দুনিয়ায় সেরা পরিচিত। ব্রিটিশ ইন্ডিপেন্ডেন্ট ফিল্ম অ্যাওয়ার্ডসের জন্য মনোনীত হন ব্রিক লেনের সেরা অভিনেত্রী। তার অন্যান্য উল্লেখযোগ্য ভূমিকাগুলি একাডেমী পুরস্কার বিজয়ী জার্মান পরিচালক ফ্লোরিয়ান গ্যালেনেরগারের চলচ্চিত্র শ্যাডো অফ টাইম, রোড, অভয় দেওল, দেশ ইন্ডিয়ান সার্কাসের চলচ্চিত্রের জন্য, যার জন্য তিনি অনেকের মধ্যে জাতীয় চলচ্চিত্র পুরস্কার এবং মারাঠি চলচ্চিত্র ডক্টর রক্ষমাবিকে জয় করেছিলেন। ২০১৯ সালে তিনি ' রুম রুমে মেইন' তার প্রথম চলচিত্রে পরিচালনা করেন
প্রথম জীবন
চ্যাটার্জীর জন্ম ২৩ শে নভেম্বর, ১৯৮০ সালে মহারাষ্ট্রের পুন্নিতে, একটি বাংলা হিন্দু পরিবারে। তার বাবা ছিলেন একজন ব্যবসায়ের নির্বাহী এবং তার মা ছিলেন একজন রাজনৈতিক বিজ্ঞান অধ্যাপক। তার পরিবার কিছু সময়ের জন্য ভ্রমণ করে দেশ থেকে চলে যায় এবং তারপর দিল্লিতে চলে যায়। তিনি দিল্লি বিশ্ববিদ্যালয়ে রসায়নে মজাদার হন এবং তারপর ন্যাশনাল স্কুল অফ ড্রামা এ গিয়েছিলেন। এরপর তিনি ভারত ও ইউরোপে সুপরিচিত থিয়েটার পরিচালক হিসেবে কাজ করেন।
পেশা
জার্মান চলচ্চিত্রে চ্যাটার্জীর অভিনয়, শ্যাডো অফ টাইম এর সমালোচনামূলক সমাদৃত। এটি টরন্টো এবং বার্লিনের মত আন্তর্জাতিক চলচ্চিত্র উৎসবে নিয়ে আসে। এরপর তিনি পার্থ সেন-গুপ্ত পরিচালিত একটি ইন্ডো-ফরাসি প্রযোজনার হাভ অ্যান দে (দ্য হাওল ব্লো )তে কাজ করেন, যা বার্লিন আন্তর্জাতিক চলচ্চিত্র উৎসবে প্রিমিয়ার এবং ডারবান ইন্টারন্যাশনাল ফিল্ম ফেস্টিভালে সেরা চলচ্চিত্র পুরস্কার জিতে নেয়। এর পর চ্যাটার্জী স্ট্রিংস, কস্তুরি এবং বিবার মত চলচ্চিত্রে অভিনয় করেন। বাংলা চলচ্চিত্র Bibar তার সমালোচক প্রশংসা এবং শ্রেষ্ঠ অভিনেত্রী পুরস্কার জিতেছে। সারাহ গ্যাভরনের পরিচালনায় ব্রিটিশ চলচ্চিত্রের ব্রিক লেনে তার কাজটি তার আন্তর্জাতিক প্রকাশ এবং স্বীকৃতি প্রদান করে। চ্যাটার্জী ব্রিটিশ স্বাধীন চলচ্চিত্র পুরস্কারের জন্য মনোনীত হয়েছিল জুডি ড্যানচ এবং অ্যান হ্যাথওয়ে মত অভিনেতাদের সাথে।
চোপড়গাঁও ভূপালে একটি গুরুত্বপূর্ণ ভূমিকা পালন করেছিলেন: প্রার্থনা জন্য বৃষ্টি, যেখানে তিনি মার্টিন শেন সঙ্গে অভিনয় তিনি অভিনয় দেওলের সাথে রোডের মুভিতে মুভি দেখতেন। চ্যাটার্জী প্রায়ই ভারতীয় মিডিয়া দ্বারা প্যারালাল সিনেমার রাজকুমারী হিসাবে উল্লেখ করা হয়। 62 তম কান ফিল্ম ফেস্টিভালে চ্যাটার্জী ভারতীয় গণমাধ্যমের প্রধান পতাকা বহনকারী হিসাবে উল্লেখ করা হয়। তিনি তার ফিল্ম বম্বে গ্রীষ্মের জন্য মিয়াআক নিউ ইয়র্ক ফিল্ম ফেস্টিভ্যালের সেরা অভিনেত্রী পুরস্কার জিতেছেন। ভারতীয় অভিনেতাদের সবচেয়ে আন্তর্জাতিক এক হিসাবে উল্লেখ করা হয়েছে, তিনি হুসেন দ্য স্কাই বইটির উপর ভিত্তি করে লুসি লিউ এর চলচ্চিত্রে নেতৃত্ব দিয়েছেন।
২010 এ এশিয়া প্যাসিফিক স্ক্রিন অ্যাওয়ার্ডসের জুরিতে চ্যাটার্জি ছিলেন। রাধিকা রাও এবং বিনয় সাপুর পরিচালিত সানি দেওলের বিপরীতে তিনি একটি টি সিরিজ চলচ্চিত্র 'আই লাভ নিউ ইয়ার'তে অভিনয় করেন। জো রাইটের চলচ্চিত্র আনা কেরিনিনা (২01২) তে তানিধথ হাজির ছিলেন। তার চলচ্চিত্র দীঘ ইন্ডিয়ান সার্কাস বুশান ইন্টারন্যাশনাল ফিল্ম ফেস্টিভালে শ্রোতাদের পছন্দসই পুরস্কার জিতেছে। তিনি অন্যান্য পুরস্কারে একই ফিল্মের জন্য জাতীয় চলচ্চিত্র পুরস্কার জিতেছেন। তিনি গুলাব গ্যাংের একটি প্রধান ভূমিকাতেও অভিনয় করেছেন, একটি চলচ্চিত্র যা মাধুরী দীক্ষিতকে অভিনয় করেছিল। 66 তম কাঞ্চ ফিল্ম ফেস্টিভালে তার চলচ্চিত্র 'মনসুন শুটআউট'-এর অফিসিয়াল নির্বাচন ছিল। তার কানাডীয় চলচ্চিত্র সিদ্ধার্থ 70 তম ভেনিস চলচ্চিত্র উৎসব এবং ২013 সালের টরন্টো আন্তর্জাতিক চলচ্চিত্র উৎসবে আধিকারিক নির্বাচন ছিল। তিনি একমাত্র ভারতীয় অভিনেত্রী, যার চলচ্চিত্রটি একই বছরে তিনটি প্রধান আন্তর্জাতিক চলচ্চিত্র উৎসবে নির্বাচিত হয়েছে। তার অন্যান্য উল্লেখযোগ্য প্রকল্প "পেরেজ" পরিচালিত "প্যারেড" পরিচালিত হয় লিনেনা যাদবের দ্বারা পরিচালিত, টরন্টোতে অস্ট্রেলিয়ার রোমান্টিক কমেডি "অ্যানডিয়ানস" ব্রেট লি "আইল্যান্ড সিটি" এর সাথে, যা সেরা অভিনেত্রী পরিচালক (রুচিকা ওবরের) ভেনিস এবং গર્થ ডেভিসের চলচ্চিত্র লিয়ন সহ-অভিনেত্রী। নিকোল কিডম্যান ও দেব প্যাটেল তার চলচ্চিত্র অ্যানড্রেন্ড ইন্ডিয়ান গডেসেস টরন্টো এবং রোম আন্তর্জাতিক ফিল্ম ফেস্টিভালে ব্যাপক প্রশংসা লাভ করে। মার্চ 2016 এ মাস্টারকার্ডের পৃষ্ঠপোষকতায় বাফটাতে অনুষ্ঠিত একটি অনুষ্ঠানে এবং এশিয়ান সিনেমাতে তার অবদানের জন্য লন্ডন এশীয় চলচ্চিত্র উৎসব (টিংজ অন ফায়ার) তে একটি অনুষ্ঠানের জন্য তানিশ্থাকে বিশেষ পুরস্কার দেওয়া হয়। তিনি ফেস্টিভাল ফিল্মের জন্য সেরা অভিনেত্রী জেতেন 3 ফেস্টিভাল ২valেনসিইনেস এবং লস এঞ্জেলেস ইন্ডিয়ান ফিল্ম ফেস্টিভালের 3 অন্যান্য অভিনেত্রীদের সাথে। তিনি 2016 সালে বেলজিয়ামে মর্যাদাপূর্ণ মুওওভ ফিল্ম ফেস্টিভালের জুরির সভাপতি ছিলেন। তিনি সেরা অভিনেত্রী জিতেছেন ডাঃ রক্ষিতায় তার ভূমিকার জন্য পনের আন্তর্জাতিক চলচ্চিত্র উৎসব ২017।.
কাজাখস্তানের ইতিহাস
পুরো ইউরেশিয়ান স্টেপ্পের মধ্যে পুরোপুরি বৃহত্তম দেশ কাজাখস্তান একটি ঐতিহাসিক "ক্রসরোড" এবং ইতিহাস জুড়ে অসংখ্য লোক, রাজ্য এবং সাম্রাজ্যের আবাসভূমি।
পরিদর্শন
এই দেশের কারা তাও দ্বীপপুঞ্জে, কাস্পিয়ান এ এবং বাল খাস নামক স্থানে আজ থেকে প্রায় ১০০০০০-৮০০০০০ বছর পূর্বে মানুষের চলাচল শুরু হয়েছিল। নিন্দারথালস রা প্রায় ৪০০০০-১৪০০০০ বছর পূর্বে মধ্য কাজাখস্তানে অবস্থান করতো। আধুনিক হোমো স্যাপিয়েন্স দের আবির্ভাব ঘটেছিল প্রায় ৪০০০০ বছর পূর্বে দক্ষিণ-পূর্ব এবং মধ্য কাজাখস্তান এ। সর্বশেষ গ্লাসিয়াল যুগের শেষের (১২৫০০-৫০০০ বছর পূর্বে) দিকে পুরো দেশ জুড়ে মানুষের আবির্ভাব হতে শুরু করল। নতুন নিওলিথিক বিপ্লবটি পশুপালন এবং কৃষির উপস্থিতি আটবাসার,কেলতীমিনার এবং বোতাই এর উত্থানের দারা চিহ্নিত হয়েছিল। ঘোড়াগুলির প্রথম গৃহপালনের সাথে কৃতিত্ব বোটাই সংস্কৃতি (৩৬০০-৩৬১০ খ্রিষ্টপূর্বাব্দ) এবং সিরামিক এবং পালিশ-পাথরের সরঞ্জামগুলিও এই সময়ের মধ্যে উপস্থিত হয়েছিল। খ্রিস্টপূর্ব প্রথম সহস্রাব্দের শুরুতে শুকনো সময় শেষে, যাযাবর জনগোষ্ঠী পশ্চিম ও পূর্ব থেকে কাজাখস্তানে চলে এসে পরিত্যক্ত অঞ্চলগুলি পুনরায় স্থাপন করে। এর মধ্যে বেশ কয়েকটি ইন্দো-ইরানীয় অন্তর্ভুক্ত ছিল, যা প্রায়শই সম্মিলিতভাবে সাকা নামে পরিচিত। খ্রিস্টীয় চতুর্থ শতাব্দীতে হানরা কাজাখস্তানকে নিয়ন্ত্রণ করেছিল, ২২৬ টি স্বতন্ত্র অঞ্চল শোষিত করে এবং বেশিরভাগ স্টেপ্প এবং বনাঞ্চলকে একক রাজ্যে সংহত করেছিল। হুনরা পশ্চিম দিকে পাড়ি জমান। ভবিষ্যতের কাজাখস্তান প্রথম তুর্কি খাগানেট এবং উত্তরসূরি রাষ্ট্রগুলিতে অন্তর্ভুক্ত হয়েছিল। প্রাথমিক যুগের সময়কালে কাজাখস্তানে বেশ কয়েকটি স্বাধীন রাষ্ট্রের বিকাশ ঘটে; সর্বাধিক পরিচিতরা হলেন কাঙ্গার ইউনিয়ন, ওয়েস্টার্ন তুর্কি খাগানেট, ওঘুজ ইয়াবগু রাজ্য এবং কারা-খানিড কাগনাট। ত্রয়োদশ শতাব্দীতে কাজাখস্তানটি মঙ্গোল সাম্রাজ্যের আধিপত্যাধীন ছিল, এবং ৩০০ বছর ধরে মঙ্গোলের উত্তরসূরি রাজ্যের ক্ষেত্রের মধ্যে থেকে যায়।
প্রাগ ঐতিহাসিক
লোয়ার প্যালিওলিথিক থেকে মানুষ কাজাখস্তানে বাস করেছে, সাধারণত যাযাবর যাজকবাদ অনুসরণ করে যার জন্য এই অঞ্চলের জলবায়ু এবং অঞ্চলটি উপযুক্ত। ৫০০ খ্রিস্টপূর্বাব্দ এবং ৫০০ খ্রিস্টাব্দ এর মাঝামাঝি সময়ে কাজাখস্তানে শাকা ও হুনদের প্রাথমিক আবাসিক যোদ্ধা সংস্কৃতি ছিল। গবেষক এল গর চেচাসকভ এর মতে এন্ড্রোনভাইটস ঘোড়া চালানোর সক্ষমতা ছিল। বৈজ্ঞানিকদের মতে যে পশু গুলো ওই মানুষ দের সাথে থাকতো তাদেরকে ওই মানুষদের সাথে কবর দেয়া হতো।
প্রথম থেকে অষ্টম শতাব্দী
দ্বিতীয় শতাব্দীর মাঝামাঝি থেকে ইউয়েবান - জিয়নগানুর একটি শাখা এবং তাই সম্ভবত হুনদের সাথে যুক্ত - এটি পূর্ব পূর্ব কাজাখস্তানে একটি রাষ্ট্র প্রতিষ্ঠা করেছিল। পরবর্তী কয়েক শতাব্দী ধরে আকাটিজিরি, আবার্স (পরে প্যাননোনিয়ার আভারস নামে পরিচিত; ককেশাসের আগরগুলির সাথে বিভ্রান্ত না হওয়ার জন্য), সাবির এবং বুলগার অঞ্চল এবং ককেশাস এবং পূর্ব ইউরোপে পাড়ি জমান। গুরতর্কস, তুরস্কের এক জন পূর্ব পূর্বে রৌড়ানের অধীন ছিল এবং পশ্চিমের দিকে পাড়ি জমান এবং হুনদের অবশিষ্টাংশকে পশ্চিম ও দক্ষিণ দিকে ঠেলে দিয়েছিলেন। ষষ্ঠ শতাব্দীর মাঝামাঝি নাগাদ, মধ্য ইউরেশিয়ান স্টেপগুলি প্রথম তুর্কি খাগানেট দ্বারা নিয়ন্ত্রিত হয়ে পড়েছিল, যাকে গুর্তক খাগানেট নামেও পরিচিত।
অষ্টম থেকে ১৫ শতাব্দী
অষ্টম এবং নবম শতাব্দীতে, দক্ষিণ কাজাখস্তানের কিছু অংশ আরবদের দ্বারা জয় লাভ করেছিল যারা ইসলাম প্রবর্তন করেছিল। নবম শতাব্দীতে কার্লুক কনফেডারেশন করাখানিদ রাজ্য গঠন করেছিল, যা ট্রান্সসক্সিয়ানা (বর্তমানে অক্সাস নদীর উত্তর ও পূর্ব অঞ্চল, বর্তমান আমু দরিয়া) জয় করেছিল। একাদশ শতাব্দীর গোড়ার দিকে কারাখানিদরা নিজেদের মধ্যে এবং দক্ষিণে সেলজুক তুর্কিদের সাথে নিয়মিত লড়াই করেছিল।
কাজাখ খানেত (১৪৬৫–১৭৩১)
কাজাখ খানেত ১৪৬৫ সালে দক্ষিণ-পূর্ব কাজাখস্তানের জেটিসু অঞ্চলে জ্যানিবেক খান এবং কেরে খাঁ প্রতিষ্ঠিত হয়েছিল। কাসিম খানের শাসনামলে (১৫১১-১৫২৩) খানাতে যথেষ্ট প্রসার ঘটে। কসিম খান ১৫২০ সালে প্রথম কাজাখ কোড আইন, কাসিম খান্নি কাসকা ঝোলি (কাসিম খানের ব্রাইট রোড) প্রতিষ্ঠা করেছিলেন। খানাতে মুহম্মদ হায়দার দুগলাত এবং কাদিরগলি কোসনুলি ল্যালাইয়ের লিখেছেন জমিগি-এ-তাওয়ারিখ (১৫৯৮-১৫৯৯) এর মতো পুস্তক ঐতিহাসিক গ্রন্থগুলিতে বর্ণনা করা হয়েছে।
আলাস স্বায়ত্তশাসন
১৯১৭ সালে আলাশ অর্দা (আলশের সৈন্যবাহিনী), কাজাখ জনগণের কিংবদন্তি প্রতিষ্ঠাতা হিসাবে মনোনীত একদলীয় ধর্মনিরপেক্ষ জাতীয়তাবাদী একটি স্বাধীন জাতীয় সরকার গঠনের চেষ্টা করেছিলেন।
সোভিয়েত ইউনিয়ন (১৯২০–১৯৯১)
১৯০৫ সালে প্রতিষ্ঠিত কির্গিজ স্বায়ত্তশাসিত সমাজতান্ত্রিক সোভিয়েত প্রজাতন্ত্রকে ১৯২৫ সালে কাজাখ স্বায়ত্তশাসিত সমাজতান্ত্রিক সোভিয়েত প্রজাতন্ত্রের নামকরণ করা হয় যখন কাজাখীরা সরকারীভাবে কিরগিজ থেকে আলাদা হয়। যদিও রাশিয়ান সাম্রাজ্য গোষ্ঠীগুলির মধ্যে জাতিগত পার্থক্যকে স্বীকৃতি দিয়েছে তবে "কাজাখ" এবং কোস্যাকস (তুর্কি "মুক্ত মানুষ" থেকে উদ্ভূত উভয় নাম) শব্দগুলির মধ্যে বিভ্রান্তি এড়াতে এটি উভয়কে "কিরগিজ" বলে অভিহিত করেছে।
দুর্ভিক্ষ (১৯২৯–১৯৩৪)
১৯২৯ থেকে ১৯৩৪ সাল পর্যন্ত, যখন জোসেফ স্টালিন কৃষিক্ষেত্র সংগ্রহের চেষ্টা করছিলেন, কাজাখস্তান বারবার দুর্ভিক্ষ সহ্য করত, কিছু লোক ইউক্রেনের হলডোমোর নামে ঘোষিত হিসাবে; উভয় প্রজাতন্ত্র এবং রাশিয়ান এসএফএসআর-তে, [১৪] কৃষকরা সোভিয়েত কৃষিক্ষেত্রের বিরুদ্ধে প্রতিবাদে তাদের পশুপাখি জবাই করেছিল।
আলঝির (১৯৩৮–১৯৫৩)
এন কেভিডি অর্ডার ০০৪৮৬ ১৫ ই আগস্ট ১৯৩৭ সালে সিএইচসার- এর বিরুদ্ধে গণ-নির্যাতনের সূচনা চিহ্নিত করেছিল: মাতৃভূমিতে বিশ্বাসঘাতক পরিবারের পরিবারের সদস্যরা (রাশিয়ান: ЧСИР: члены семьи изменника Родины)।
কাজাখস্তান প্রজাতন্ত্র (১৯৯১–বর্তমান)
১৯৮৬ সালের ১৬ ডিসেম্বর সোভিয়েত পলিটব্যুরো কাজাখস্তানের কমিউনিস্ট পার্টির দীর্ঘকালীন সাধারণ সম্পাদক দীনমুখমাদ কোনায়াভকে বরখাস্ত করেছিলেন। তার উত্তরসূরি হলেন রাশিয়ার উলিয়ানভস্কের অ-কাজাখ গেন্নাদি কোলবিন, যা এই পদক্ষেপের প্রতিবাদ করে বিক্ষোভ শুরু করেছিল।
আমেরিকার সাথে বন্ধুত্ব
এই দেশটি আমেরিকার সাথেও ভালো সম্পর্ক বজায় রাখে। আমেরিকার সর্ববৃহৎ লেনদেনের দেশগুলোর মধ্যে কাজাখস্তান ৭৮ তম।
তালেবান নেতৃবৃন্দের তালিকা
এটি তালেবান নেতাদের একটি তালিকা।
মোবারক আহমদ খান
মোবারক আহমদ খান একজন বাংলাদেশি বিজ্ঞানী যিনি পাটের বাণিজ্যিক ব্যবহার ও সম্ভাবনা সৃষ্টির লক্ষ্যে ১৯৯০-এর দশক থেকে গবেষণা করছেন। বিজ্ঞানভিত্তিক গবেষণা ডাটাবেজ স্কোপাসের তথ্যানুসারে, বৈশ্বিকভাবে পাট বিষয়ক গবেষণায় তাঁকে প্রধান একজন বিজ্ঞানী বলে মনে করা হয়। তিনি বর্তমানে বাংলাদেশ পাটকল করপোরেশনের (বিজেএমসি) প্রধান বৈজ্ঞানিক উপদেষ্টা হিসেবে কর্মরত রয়েছেন। তাঁর বিভিন্ন আবিষ্কারের মধ্যে উল্লেখযোগ্য হলো, পাট থেকে উদ্ভাবিত সোনালী ব্যাগ, পাটের তৈরি জুটিন নাম ঢেউটিন, পাটের তৈরি হেলমেট ও টাইল্‌স।
শিক্ষা ও কর্মজীবন
মোবারক আহমদ খান শিক্ষাজীবনে জাহাঙ্গীরনগর বিশ্ববিদ্যালয় হতে রসায়নে স্নাতক ও স্নাতোকত্তর ডিগ্রী নেওয়ার পর পলিমার এবং তেজস্ক্রিয় রসায়নে পিএইচডি ডিগ্রী অর্জন করেন। কর্মজীবনে তিনি বাংলাদেশের পরমাণু শক্তি গবেষণা প্রতিষ্ঠানের সাবেক মহাপরিচালক ছিলেন এবং বর্তমানে বাংলাদেশ পাটকল করপোরেশনের (বিজেএমসি) প্রধান বৈজ্ঞানীক উপদেষ্টা হিসেবে কর্মরত রয়েছেন।
আবিষ্কার
মোবারক আহমদ খান ২০০৯ সালে পাটের তেরি ঢেউটিন উদ্ভাবন করে যা জুটিন নামে পরিচিত। জুটিন তৈরিতে তিনি পাটের সঙ্গে ব্যবহার করেনে পলিমারের মিশ্রণ। ২০১৬ সালে তিনি মানবদেহের জন্য ক্ষতিকারক ফরমালিনের বিকল্প হিসেবে অ-ক্ষতিকারক চিতোজান তৈরি করে করেন। সম্প্রতি তিনি পাট থেকে পরিবেশবান্ধব সোনালী ব্যাগ তৈরি করেছেন। এছাড়াও তিনি পাট দিয়ে অসংখ্য নিত্যপ্রয়োজনীয় জিনিস উদ্ভাবন করেছেন।
পুরস্কার ও সম্মাননা
পাট বিষয়ক গবেষণায় সাফল্যের স্বীকৃতিস্বরুপ বাংলাদেশ বিজ্ঞান একাডেমি মোবারক আহমদকে ২০১৫ সালে স্বর্ণপদক প্রদান করে। এছাড়া তিনি ২০১৬ সালে জাতীয় পাট পুরস্কার ও ২০১৭ সালে ফেডারেশন অব এশিয়ান কেমিক্যাল সোসাইটি পুরস্কারে ভূষিত হন। বিশ্বের বিভিন্ন বিজ্ঞানভিত্তিক গবেষণা প্রতিষ্ঠান তার কাজের উপর নথিপত্র প্রকাশ করে। ১৯৯৮ সালে গুরুত্বপূর্ণ ব্যক্তিদের তথ্যসূত্রের প্রকাশনা ‘হুজ হুতে’ তার নাম প্রকাশ করা হয়।
আর৫৭০ (বাংলাদেশ)
আর৫৭০ (আঞ্চলিক মহাসড়ক), হল বাংলাদেশের রংপুর বিভাগের নীলফামারী জেলায় অবস্থিত দক্ষিণ-উত্তরগামী একটি আঞ্চলিক মহাসড়ক, নীলফামারী জেলা শহরকে এন৫-এর সাথে সংযুক্ত করেছে। রাস্তাটি এন৫ থেকে নীলফামারী পর্যন্ত ১৫.৩৩ কিলোমিটার লম্বা এবং একটি দুই লেন বিশিষ্ট গুরুত্বপূর্ণ মহাসড়ক। ২০০১ সালে রাস্তাটি আঞ্চলিক মহাসড়ক হিসাবে নকশা করা হয়।
রাস্তার বিবরণ
রাস্তাটি সৈয়দপুর শহরের ৩ কিলোমিটার উত্তরে, সৈয়দপু গ্যাস টার্বাইন বিদ্যুৎ কেন্দ্রের পাশে এন৫ (সৈয়দপুর বাইপাস) এর একটি সংযোস্থল থেকে শুরু হয়েছে। এরপর রাস্তাটি উত্তরমুখী হয়ে বিদ্যুৎ কেন্দ্রের পাশদিয়ে এগিয়ে গেছে। আনুমানিক ২.৯ কিলোমিটার অতিক্রম করার পর টেলাপীর নামক স্থানে রাস্তাটি উত্তর-পশ্চিমে বাক নিয়ে কিছুদুর এগিয়ে গিয়ে আবার উত্তরমুখী হয়ে প্রায় ৬ কিলোমিটার পর উত্তরা ইপিজেড সংযোগ সড়কের সাথে সংযোগ স্থাপন করে। রাস্তাটি সমান্তরালভাবে আরও প্রায় ৩ কিলোমিটারের মধ্যে কয়েকটি বাজার অতিক্রম করার পর দারোয়ানী নামক স্থানে জেড ৫০০৮ এর সাথে সংযোগ স্থাপন করেছে। উত্তরমুখী হয়ে আর ৩ কিলোমিটার এগিয়ে নীলফামারী বাস টার্মিনাল ও তিস্তা সেচ প্রকল্পের সেচখাল অতিক্রম করে জেড ৫৭০৯-এর সাথে সংযোগ স্থাপন করে এবং উত্তর-পশ্চিমদিকে বাক নিয়ে নীলফামারী শহরের দিকে এগিয়ে যায়। এরপর রাস্তাটি নীলফামারী শহরের মধ্য বরাবর ডাকঘর ও সোনালী ব্যাংকের সামনে চৌরাস্তা সৃষ্টি করে শেষ হয়েছে। এরপর রাস্তাটি জেলা সড়ক জেড ৫৭০৭ হিসাবে ডোমার ও ডিমলার দিকে এগিয়ে গেছে।
আদোলফো এইসিংহের
আদোলফো এইসিংহের (Adolfo Heisinger, ; ৩০ মে ১৮৯৮ – ৩১ অক্টোবর ১৯৭৬) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় তিগ্রে এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেছিলেন।
এইসিংহের ১৯১৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ৬ ম্যাচে ১টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।
আন্তর্জাতিক ফুটবল
এইসিংহের কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।
ব্যক্তিগত জীবন
আদোলফো এইসিংহের ১৮৯৮ সালের ৩০শে মে তারিখে আর্জেন্টিনার তিগ্রেতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭৬ সালের ৩১শে অক্টোবর তারিখে, আর্জেন্টিনায় ৭৮ বছর বয়সে তিনি মৃত্যুবরণ করেছেন।
আনোয়ার হোসেন চৌধুরী
আনোয়ার হোসেন চৌধুরী বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল, বরিশাল জেলার রাজনীতিবিদ ও বরিশাল-৬ আসনের সাবেক সংসদ সদস্য।
প্রাথমিক জীবন
আনোয়ার হোসেন চৌধুরী বরিশাল জেলায় জন্মগ্রহণ করেন।
রাজনৈতিক জীবন
আনোয়ার হোসেন চৌধুরী বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে বরিশাল-৬ আসন থেকে সংসদ সদস্য নির্বাচিত হন।